З’язджаюць на зіму да дзяцей, сваякоў Ганна Чарнянок і Валянціна Кошчанка. Ды і кіраўнік калектыву Тамара Шапавал некаторы час гасцявала ў дачкі ў Мазыры. Увесну ўсе вяртаюцца, радуюцца роднай вёсцы, хатам, якія ўлюбёна адмываюць, фарбуюць, упрыгожваюць ручнікамі і кветкамі. Зараз рупяцца ў агародах, бы адна перад адной стараюцца, каб ані травіначкі! Хваробы адганяюць песнямі, якія лічаць самым каштоўным скарбам.